STADIUM OLIMPIK MUNICH, JERMAN
6 SEPTEMBER 1972
Stadium yang memuatkan 80 ribu peminat acara balapan dan padang
hari ini sesak kerana upacara peringatan.
Kita berkabung selama sejam untuk memperingati 11 atlet Israel
yang terbunuh semalam dalam drama tebusan gerila Palestin
yang menuntut pembebasan tahanan Arab di Israel.
Drama tebusan itu didalangi oleh Black September.
Kami mesti hapuskan mereka.
Objektif operasi ini ialah membalas dendam, menghalang
dan membuktikan kepada masyarakat dunia
bahawa Israel takkan berpeluk tubuh.
Mossad kenal pasti sasaran dan buru mereka seorang demi seorang.
Selepas Mossad berjaya bunuh beberapa orang pemimpin Black September,
fokus mereka terarah pada Ali Hassan Salameh.
Dia sasaran nombor satu.
Rekod pencapaian dan kejayaan Mossad sangat luar biasa.
Malangnya, kali ini, Operasi Lillehammer gagal.
Mereka silap sasaran.
DIBUNUH
Enam tahun selepas itu, perdana menteri baharu, Menachem Begin,
rasa bertanggungjawab untuk teruskan operasi itu.
Salameh seorang pengganas.
Dia pembunuh upahan.
Begin keluarkan arahan, "Cari dan bunuh dia."
AGENSI PERISIKAN PUSAT (CIA)
SULIT
OPERASI WRATH OF GOD BAHAGIAN II
Sepanjang 18 bulan lalu, beberapa orang warga Arab dibunuh,
diletupkan atau ditembak di sekitar Eropah.
Malangnya di Lillehammer,
Israel tertinggal banyak bukti tentang pembabitan mereka.
Dua lelaki tak bertopeng guna pistol .22 dengan alat penyengap,
senjata sama yang membunuh warga Arab di Rom dan Paris.
Empat hari lalu,
skuad pembunuh Israel datang ke Lillehammer untuk buru Salameh,
dalang serangan Olimpik Munich.
SAINT-TROPEZ, FRENCH RIVIERA, PERANCIS JULAI 1973
Pada masa itu, saya di Saint-Tropez.
Kami buat persembahan di restoran-restoran.
Semasa berjalan, ada polis datang dan cakap,
"Telefon keluarga awak. Ada sesuatu yang buruk berlaku.
Ahmed ditimpa kecelakan di Norway. Kami tak tahu perinciannya."
Polis cakap Ahmed dah mati.
Kami ingat dia kemalangan atau ditimpa apa-apa musibah.
Rupa-rupanya, dia dibunuh oleh Mossad.
Dia abang saya. Dia tulang belakang keluarga kami.
Dia suka mengembara.
Terutamanya, negara-negara Scandinavia.
Dia bina hidup dan jumpa isterinya, Torill, di sana.
Dia bekerja dan tinggal di Lillehammer.
Dia jurulatih karate.
Dia juga seorang pelayan.
Dia tiada kaitan dengan Palestin.
Tidak sama sekali.
Sebab itu susah untuk kami terima. Semua ini cuma salah faham.
Ahmed Bouchikhi ditembak berhampiran sebuah taman.
Ada sepasang kekasih sedang bercumbu-cumbuan di situ.
Mereka nampak kereta penembak itu.
Kereta berwarna putih. Mereka nampak plat nombornya.
Pantang nombor satu! Jangan guna kereta yang sama dua kali,
tapi Dan Arbel beli beberapa instrumen untuk kegunaan peribadi
dan simpannya di dalam but kereta itu.
Keesokannya, dia pandu kereta itu.
Dia ditemani Marianne Gladnikoff.
Mereka patut naik kereta api ke Oslo. Sebaliknya, mereka naik kereta itu.
Bukan saja naik kereta itu,
tapi Dan Arbel pulangkan kereta itu ke syarikat sewa kereta.
Itu kerja bodoh namanya.
Polis tahan Dan Arbel dan Marianne Gladnikoff.
Mereka buka mulut.
Masalahnya, Dan Arbel klaustrofobia.
Dia takut kalau dikurung di tempat yang sempit.
Dia janji beri kerjasama kalau polis buka pintu,
jadi mereka buka pintu dan dia buka mulut.
Dia bocorkan banyak maklumat tentang misi itu
serta nama-nama pemimpin Mossad di Eropah.
Dia beritahu polis alamat pangsapuri
tempat Sylvia Raphael dan ejen-ejen lain berlindung.
Polis berjaya tangkap mereka.
Susah kami nak terima kerana makin lama,
kami makin bingung sebab Mossad agensi perisikan
yang terkenal di serata dunia.
Malangnya,
mereka tersilap sasaran.
Mujurlah ejen-ejen Mossad itu berjaya ditangkap dan didakwa.
Isu ini jadi tumpuan antarabangsa.
Menteri Luar Negeri telah memaklumkan kepada Kedutaan Israel di Oslo
yang mereka takkan…
Kesemua tahanan Israel takkan dibebaskan
atau diberikan hak lawatan.
Dan Arbel, Sylvia Raphael dan Marianne Gladnikoff dipenjarakan
dan dibicarakan di mahkamah.
MAHKAMAH AGUNG NORWAY
Konvoi bersenjata mengiringi enam tahanan Israel
ke mahkamah pada hari ini bagi menghadapi perbicaraan
sebelum prosedur penangguhan.
Menurut pendakwa raya, Hakan Vika,
sekurang-kurangnya seorang ketua operasi ditangkap
dan memohon hukuman penjara enam hingga sembilan tahun kerana bersubahat.
Pihak pendakwaan bertegas bahawa Mossad, organisasi perisikan Israel,
bertindak semberono dalam menangani pengganas Arab.
Apa pun, salah tetap salah dan pembunuh mesti dihukum
walau apa pun motifnya.
Hukuman dijatuhkan dan Israel ambil masa yang lama
untuk berunding bagi membebaskan mereka.
Hampir semua ejen yang terlibat dihukum penjara di Norway,
tapi mereka dibebaskan selepas 22 bulan.
EHUD BARAK BEKAS PERDANA MENTERI ISRAEL
Secara rasminya, Israel tak pernah mengaku salah,
tapi seluruh dunia tahu Israel yang bersalah.
Mossad yang bersalah.
Sebagai seorang profesional, saya masih tak faham
motif Mossad bunuh seorang warganegara Maghribi
yang bekerja sebagai pelayan di Lillehammer, Norway,
hanya kerana fizikalnya seakan-akan Ali Hassan Salameh.
Saya kenal Ali Hassan Salameh.
Macam mana seorang pelayan yang tinggal di Norway,
yang cuma kayuh basikal dan hidup macam orang kebanyakan,
disalah anggap sebagai Ali Hassan Salameh
yang memiliki dan memandu kereta mewah
serta hidup bermewah-mewah di bawah lensa kamera di Beirut?
Banyak kesilapan dalam operasi itu.
Antaranya disebabkan kekangan masa
kerana ketua operasi itu, Mike Harari,
secara peribadinya pernah mengetuai berdozen-dozen,
malah beratus-ratus operasi lain dengan jayanya.
Malangnya, operasi itu gagal dan…
mengorbankan nyawa seorang lelaki Maghribi yang tak bersalah.
Ironinya, Israel tak pernah minta maaf.
Tolonglah.
Kalau terlaga bahu pun, kita minta maaf.
Inikan pula terbunuh orang? Mereka langsung tiada hati perut.
Hidup kakak ipar saya berubah.
Dia tak boleh lupa akan tragedi itu.
Mereka buat perjanjian dan paksa dia kunci mulut.
TANPA MENGAKUI LIABILITI PEMBUNUHAN YANG TIDAK DISENGAJAKAN
Akhirnya, beberapa tahun selepas itu,
Israel setuju bayar pampasan kepada keluarga mangsa.
750,000 KRONE 500,000 DOLAR HARI INI
Operasi Wrath of God dihentikan serta-merta.
Semua ejen dipanggil balik dan operasi ditamatkan.
Selepas insiden di Lillehammer, Zamir serah surat peletakan jawatan,
tapi Golda tolak mentah-mentah.
Golda cakap, "Kita tak boleh lari daripada kesilapan
dalam perjuangan melindungi Israel."
Bagi Golda Meir,
Israel diserang kerana kami orang Yahudi.
Orang Yahudi diserang
kerana keengganan mereka memperakui hak kami
untuk memiliki sebuah negara merdeka di atas tanah nenek moyang kami sendiri.
Antara strategi organisasi pengganas Palestin
ialah menyerang sasaran Israel di dalam dan di luar Israel.
Oleh itu, Israel perlu hantar mesej kepada semua orang Yahudi.
"Kami akan lindungi nyawa dan kepentingan kamu."
Itulah salah satu objektif utama penubuhan negara Israel.
Misi membunuh pemimpin-pemimpin Black September
berjaya dilaksanakan dengan cemerlang.
Untuk satu jangka masa yang lama,
tiada lagi serangan pengganas pada skala besar di Eropah
ke atas orang Yahudi dan Israel.
Misi itu berjaya membantutkan operasi pengganas
dan membuatkan mereka bak cacing kepanasan
kerana mereka tahu mereka akan dibunuh bila-bila masa saja,
jadi agenda jahat mereka tergendala.
Selepas kematian sepuluh atau sebelas warga Arab di Eropah,
pada April 1973, Black September dibubarkan,
tapi ada seorang lagi yang terselamat
iaitu Ali Hassan Salameh.
Yang ajaibnya, dia terselamat dalam semua operasi
yang dilancarkan ke atas Black September.
Abu Hassan salah seorang pemimpin Black September.
Dia salah seorang pemimpin, tapi bukan pemimpin kanan.
Saya dilantik sebagai presiden
organisasi pelajar Parti Kataeb Lubnan pada tahun 1960-an.
KARIM PAKRADOUNI PEGUAM
BEKAS KETUA KATAEB PARTI POLITIK KRISTIAN LUBNAN
Sayalah ahli Parti Kataeb pertama yang bersua muka dengan Yasser Arafat.
Dari situlah bermulanya komunikasi dan persahabatan
antara kami dan Abu Hassan Salameh.
Dia seorang yang luar biasa.
Pertama, dialah yang cipta bom bungkusan.
Dia kirim banyak bom bungkusan kepada ramai ejen Mossad.
Ramai yang cedera dan rasanya ada juga yang mati.
Selain itu, dia banyak labur masa dan sumber
merangka misi rampasan kapal terbang.
Dia boleh beroperasi di Eropah menggunakan talian paip
dengan menyerang saluran minyak di Trieste, Itali.
Black September ada di mana-mana saja.
Saya tak tahu skala organisasi mereka.
Mungkin 50 orang? Pucuk pimpinan mereka sentiasa bertukar.
WARTAWAN, BEKAS PEGAWAI PERISIKAN JERMAN
Saya dah baca banyak laporan perkhidmatan perisikan
dan organisasi polis tentang PLO dan Black September.
Saya tak jumpa nama Ali Hassan Salameh. Tiada satu pun yang sama.
Bak kata pepatah, lempar batu sembunyi tangan.
Dia seorang diplomat. Dia…
Dia ahli jawatankuasa dan sering muncul di khalayak ramai,
tapi tiada sesiapa kenal dia.
Orang cuma kenal lelaki berserban itu.
Nama dia Arafat.
Dialah ikon perjuangan rakyat Palestin.
Lagipun, penampilan Ali Hassan Salameh nampak kasual.
Saya tak pernah tengok gambar dia pegang Kalashnikov.
BARAT BEIRUT, LUBNAN
Abu Hassan Salameh tinggal di Beirut
dan tubuhkan "Operasi Luar",
yang beroperasi di luar tanah Arab dan tertumpu di Eropah.
IBU PEJABAT PERTUBUHAN PEMBEBASAN PALESTIN
Abu Hassan Salameh menyandang jawatan ketua unit khas
yang bertanggungjawab melindungi Yasser Arafat.
Ia digelar Force 17.
Arafat takkan ke luar negara…
Maksud saya, dia takkan keluar dari tanah Arab
melainkan dia ditemani oleh Abu Hassan Salameh.
Sampai satu tahap, Abu Hassan Salameh
ibarat bayang-bayang Arafat.
Arafat beri dia banyak tugasan yang mencabar.
Yasser Arafat suruh Salameh tubuhkan satu rangkaian rahsia dengan CIA.
Bagaimanapun pada 1973, Israel dan Amerika Syarikat
menandatangani satu perjanjian sulit
yang menuntut
kerajaan Amerika Syarikat
untuk memaklumkan kepada Israel
sebelum berhubung dengan Palestin.
Dah lama dia cakap tentang ini,
tapi saya tak jumpa jawapannya
sehinggalah berlakunya siri penculikan rakyat Amerika di Lubnan
dan percubaan meletupkan aset-aset logistik Amerika Syarikat.
Saya perasan situasi ini dan beritahu dia pendapat saya
tentang keselamatan Kedutaan Amerika Syarikat
dan semua rakyatnya di Lubnan.
Kalaulah ia didalangi oleh Salameh
dan kami laporkannya kepada Kedutaan Amerika Syarikat
yang semua itu kerja Force 17
dan Force 17 yang bertanggungjawab
ke atas penculikan dan ancaman terhadap rakyat Amerika,
saya percaya Amerika Syarikat akan berterima kasih
dan hulur tangan persahabatan, sama ada secara langsung atau sebaliknya.
Tak lama kemudian, Presiden Nixon lantik Robert Ames.
Robert Ames ditugaskan untuk berkomunikasi dengan Palestin.
Semasa kali pertama berjumpa, Robert Ames beritahu Abu Hassan Salameh,
"Sekarang, awak boleh sampaikan
semua pendapat dan permintaan kamu
kepada kerajaan Amerika Syarikat melalui rangkaian ini."
Yasser Arafat dan Abu Hassan Salameh berharap
agar Amerika Syarikat mengiktiraf Pertubuhan Pembebasan Palestin.
CIA memperakui kredibiliti Salameh.
Mereka percaya dia boleh jadi sumber
dan orang hubungan,
jambatan untuk berhubung dengan Arafat dan Fatah.
Sampai satu tahap, hubungan antara mereka cukup baik.
Dia ikut Arafat ke mana-mana saja.
Salameh berkahwin dengan wanita tercantik di dunia.
Georgina Rizk, Miss Universe.
Cik Rizk, tahniah atas gelaran Miss Universe.
Macam mana perasaan menyarung mahkota itu?
Sebelum itu, terima kasih banyak.
Saya rasa sangat gembira. Perasaannya sukar nak digambarkan.
CIA taja percutian bulan madu mereka
di Amerika Syarikat.
Semuanya ditanggung oleh CIA. Mereka datang ke Amerika Syarikat
dan bercuti ke serata Amerika, termasuklah Los Angeles dan Disney World.
PERTUBUHAN BANGSA-BANGSA BERSATU 13 NOVEMBER 1974
Abu Hassan Salameh dan CIA
yang atur lawatan Yasser Arafat ke New York.
Fokus diplomatik PLO terarah pada Pertubuhan Bangsa-Bangsa Bersatu.
Pada 1974, Yasser Arafat dijemput untuk berucap di Perhimpunan Agung.
Kehadiran Arafat tak disenangi Israel.
Mereka memboikot dan mengugut untuk bunuh Arafat di New York.
Arafat bukan saja selamat,
malah berjaya melakar namanya dalam sejarah PBB.
Dahan pokok zaitun di tangan kanan
dan pistol pejuang kebebasan di tangan kiri.
Jangan biar dahan pokok zaitun itu terlepas dari tangan saya.
Berita tentang hubungan dan komunikasi
antara Abu Hassan Salameh dan CIA di Beirut
mula tersebar di Israel.
Israel tak boleh terima hubungan
yang terjalin antara CIA dan Abu Hassan.
Israel betul-betul marah
kerana Salameh musuh nombor satu mereka.
Ada dua sebab Israel nak bunuh Abu Hassan Salameh.
Israel nak putuskan hubungan sulit antara Palestin dan Amerika Syarikat.
Mereka percaya hubungan sulit itu
akan mensabotaj hubungan Israel dan Amerika Syarikat,
sekali gus mendorong Amerika Syarikat untuk mengiktiraf
Pertubuhan Pembebasan Palestin.
Kedua, Israel bunuh
semua pemimpin Palestin yang berada dalam jangkauan mereka.
Enam tahun selepas kecuaian di Lillehammer,
enam tahun selepas Black September dibubarkan,
Menachem Begin, perdana menteri baharu Israel,
rasa bertanggungjawab untuk sambung misi yang tergendala.
Salameh bukan saja ancaman kepada Israel, tapi juga negara-negara lain.
Dia pengganas.
Dia pembunuh upahan.
Begin keluarkan arahan,
"Cari dan bunuh dia."
BEIRUT, LUBNAN 1978
Ada tiga orang ejen yang ditugaskan
dalam misi membunuh Ali Hassan Salameh.
Misi itu masih di bawah kuasa Kidon, sebuah divisyen Mossad.
Ejen X dihantar ke Beirut untuk mengekori Salameh.
Misi dia ialah risikan semata-mata.
Dia ditugaskan untuk jejak Salameh.
Mereka dapat tahu Salameh pergi mandi sauna
di Hotel Continental, Beirut.
Dia mandi sauna tengah hari buta.
Tiba-tiba, di dalam bilik sauna yang berwap dan berasap itu,
muncul seorang lelaki tanpa seurat benang.
Lelaki itu ialah Salameh.
Awalnya, ejen-ejen Mossad itu
cari peluang untuk bunuh Salameh di situ,
tapi mereka takut risiko kebinasaan lingkungannya terlalu besar,
jadi mereka pun batalkan niat itu.
Kemudian, Salameh berbual dengan salah seorang ejen itu,
Ejen X, ejen Mossad,
dan mereka jadi kawan baik. Malah, Salameh jemput dia ke rumah.
Mereka keluar dengan Georgina dan kakaknya.
Hubungan mereka semakin rapat
dan ejen itu rasa berbelah bagi antara persahabatannya dengan Salameh
dan misinya.
Kemudian, Mossad buat keputusan
untuk hantar seorang ejen wanita.
Nama ejen itu Erika Mary Chambers.
Mungkin dia ada banyak identiti atau nama samaran.
Mungkin juga nama samaran yang kami sendiri tak tahu.
Dia watak paling penting dalam misi itu.
Dia seorang pelajar British.
Dia lanjutkan pengajian di Israel.
Dia direkrut oleh Mossad semasa menuntut di Israel.
Dia terima latihan perisikan selama dua tahun.
Dia memiliki semua ciri ejen yang Mossad cari.
Mossad perlukan ejen yang tiada loghat Israel,
yang tak nampak macam orang Israel
atau orang Yahudi.
Tugas dia ialah menjejak Ali Hassan Salameh
dan membantu menjayakan misi membunuh Salameh.
Mike Harari jumpa dia dan cakap,
"Awak mesti pergi ke Beirut. Misi awak ialah…
MIKE HARARI BEKAS PEGAWAI PERISIKAN MOSSAD
…bunuh seorang lelaki."
BEIRUT, LUBNAN
Dia ada kad nama yang menyatakan dia bekerja
untuk sebuah pertubuhan amal kanak-kanak di Geneva.
LAPANGAN TERBANG ANTARABANGSA BEIRUT
Akhirnya, dia jumpa Ali Hassan Salameh.
Mereka terserempak di sebuah hotel.
Erika sewa sebuah unit pangsapuri
yang terletak di persimpangan Jalan Madame Curie dan Street 29.
Tingkap rumahnya menghadap ke jalan.
Jalan Madame Curie.
Konvoi Salameh lalu jalan itu sekurang-kurangnya dua kali sehari.
Dia aneh orangnya.
Dia memang pelik. Dia beri makan kepada kucing jalanan.
Dia duduk dan melukis sambil buat tinjauan.
Salameh dikawal dengan ketat.
Di depan sekali,
ada sebuah Land Rover yang dinaiki pengganas Palestin
yang bersenjatakan mesingan dan Kalashnikov.
Di belakang sekali, ada sebuah lagi kereta
yang dinaiki pengawal peribadi dia.
Di dalam kereta Salameh, ada dua lagi pengawal peribadi.
Malangnya, dia buat sesuatu yang ejen perisikan tak patut buat.
Ejen perisikan yang nyawanya dalam bahaya
tak boleh guna jalan yang sama
untuk bergerak dari satu lokasi ke lokasi yang lain.
Jangan guna jalan yang sama.
Walau sekali pun.
Tapi dia guna Jalan Madame Curie
sebagai laluan keluar masuk ke rumah.
Setiap hari, menjelang tengah hari,
dia akan balik dan makan di rumah bersama Georgina.
Perkahwinan dia dengan Georgina Rizk mengundang banyak masalah.
Abu Hassan jadi tumpuan media,
terutamanya wartawan Lubnan.
Mereka ikut dia ke mana-mana saja.
Saya pernah hadir ke sebuah mesyuarat.
Saya dengar dengan telinga saya sendiri
Yasser Arafat nasihatkan Ali Hassan Salameh,
"Jangan tinggal serumah dengan Georgina.
Ia melanggar dengan semua peraturan keselamatan
yang pernah diajarkan kepada awak.
Awak sengaja cari nahas dan gali kubur sendiri."
Misi membunuh Ali Hassan Salameh sangat mudah
kerana Ali Hassan Salameh ada rutin.
Berdasarkan maklumat yang dikumpul tentang pergerakan Abu Hassan Salameh,
mereka atur rancangan dengan meletakkan sebuah Volkswagen
yang penuh dengan bahan letupan di jalan tersebut.
Apabila tiba masa untuk rancangan itu dilaksanakan,
yakni letupkan kereta Ali Hassan Salameh,
mereka buat ujian untuk pastikan bom itu meletup
pada masa yang sama kereta Salameh lalu.
Tak boleh lambat atau cepat walau sesaat pun.
Mereka beri Erika sebuah radio transistor.
Radio biasa saja,
tapi apabila sebatang pin dicucuk ke dalam lubang radio itu,
ia jadi alat kawalan jauh.
Apabila dia tekan butang radio itu, bom akan meletup.
Antara semua ejen yang terlibat dalam misi itu,
Erika yang terbaik. Dia mahir guna radio itu.
Ejen X dihantar dari Beirut ke Selatan Jordan.
Ejen-ejen Mossad menyeberangi sempadan Jordan
dengan membawa perabot yang sarat dengan bahan letupan.
Dia pindahkannya ke dalam kereta, memandu merentasi Jordan,
Syria
dan Beirut, Lubnan.
Dia tinggalkan kereta itu di sebuah garaj
seperti yang sepatutnya.
Pada masa sama, Mossad hantar dua lagi ejen ke Beirut.
Salah seorangnya pakar bom.
Menjelang tengah malam,
mereka pasang bom di bahagian kepala kerusi pemandu.
Mereka letak Volkswagen itu
betul-betul di bawah tingkap rumah Ali Hassan Salameh.
Pada 18 Januari 1979,
saya hadir ke sebuah mesyuarat bersama Parti Kataeb
yang turut dihadiri oleh Bachir Gemayel.
Selepas mesyuarat, Bachir tanya saya,
"Awak masih berhubung dengan Abu Hassan?
Dia kawan kita."
Saya jawab, "Ya, kami masih berhubung."
Dia pesan, "Suruh dia jaga diri baik-baik.
Jangan tonjolkan diri."
Saya pandang serius pesanan dia.
Saya suruh kawan saya yang berkawan dengan Abu Hassan
jumpa Georgina Rizk
untuk beritahu Abu Hassan tentang pesanan Bachir.
Abu Hassan angkat tangan macam ini dan cakap,
"Setiap hari saya dengar pesanan sama. Saya takkan apa-apa.
Allah jaga saya."
Pada pagi itu, dia terima sekeping nota daripada CIA.
"Israel nak bunuh awak. Hati-hati."
Dia langsung tak peduli sedangkan dia akan mati beberapa jam lagi.
22 JANUARI 1979 2.30 PETANG
Erika Chambers ada di rumah sewanya.
Dia pegang alat kawalan jauh itu.
Dia nampak konvoi Salameh menghampiri Jalan Madame Curie.
Beberapa meter sebelum konvoi Salameh lalu di sebelah Volkswagen itu,
Erika hidupkan alat kawalan jauh.
Sebaik saja dia membelok, kami dengar satu letupan besar.
Kereta itu meletup. Lapan atau sembilan orang mati.
Orang awam dan pejalan kaki yang tiada kena-mengena.
Kelima-lima pengawal peribadi dia selamat. Gila betul.
Pembantu rumah saya jerit dan cakap, "Abu Hassan!"
Saya terus ke balkoni dan nampak kekecohan yang berlaku.
Saya tukar baju dan terus turun.
Abu Hassan Salameh cedera dan dikejarkan ke hospital.
Seorang kawan kami datang ke rumah
dan geleng kepala.
Saya faham maksud dia. Suami saya dah mati.
Sekarang, Erika mesti cabut lari.
Dia bergegas turun.
Dia masuk ke dalam kereta.
Dia sangat takit.
Kemudian, dia memandu ke utara,
ke sebuah enklaf Kristian.
Sebuah bot menantinya di sana.
Dia tiba di Pelabuhan Jounieh.
Mereka bawa dia naik bot boleh kembung
ke Flotilla 13, sebuah kapal milik Tentera Laut Israel.
Dia duduk di dek.
Hari dah lewat petang dan matahari hampir terbenam.
Dia mendongak memandang langit senja yang indah
dan gunung-ganang yang mendamaikan.
Dia kata, "Itulah kesudahan misi saya."
Mike Harari tunggu mereka. Dia ada di lokasi dan saksikannya.
Bagi orang Beirut, "Okey, satu lagi bom meletup,"
tapi Mike Harari tahu cerita sebenar.
Dia sangat gembira apabila nampak kepulan asap itu.
Saya takkan lupa akan hari itu
kerana saya hilang seorang sahabat.
Reaksi pertama saya ialah, "Betulkah? Israel bunuh Abu Hassan?"
Susah saya nak percaya.
Reaksi pertama saya
ialah capai telefon dan hubungi Yasser Arafat.
Saya dengar dia cakap,
"Awak kawan dia dan dia sayang awak.
Bersemadilah dengan tenang."
Yasser Arafat cuba sedaya upaya untuk hadir ke pengebumian
Abu Hassan Salameh di Beirut.
Dia usung keranda Salameh sambil disaksikan ribuan penyokong.
Dari aspek keselamatan, pembunuhan Abu Hassan Salameh
membuktikan keupayaan dan kegigihan Mossad
untuk singkir musuh yang paling dikehendaki.
Kalau Mossad boleh bunuh Abu Ali Salameh,
apatah lagi pengganas lain.
Kejadian ini membuka mata pemimpin-pemimpin Palestin lain
untuk tingkatkan kawalan keselamatan sebagai langkah berjaga-jaga.
Selepas Salameh dibunuh,
rangkaian sulit yang Salameh bina
dengan beberapa kuasa besar asing
di Timur Tengah dan Barat terputus.
Mossad berjaya putuskan hubungan yang boleh menggugat Israel.
Itulah tugas Mossad.
Ejen X terus beroperasi di Beirut dan Damsyik
dengan jayanya untuk suatu tempoh yang lama.
Ia tak pernah berakhir.
Semua perdana menteri selepas Golda berkongsi pendapat yang sama.
Bukan senang buat keputusan
dan keluarkan arahan untuk bunuh orang.
Sasaran yang dibunuh sangat berbahaya.
Salah seorang pengganas yang terlibat dalam drama tebusan di Munich
akhirnya berjaya dibunuh pada tahun 1992,
iaitu 20 tahun selepas tragedi itu.
Selamat petang. Berita hari ini masih berkisar tentang keganasan.
Seorang pemimpin Palestin ditembak mati di Paris malam tadi.
Atef Bseiso, pemimpin nombor dua perkhidmatan perisikan PLO,
ditembak mati dalam perjalanan pulang dari sebuah parti.
Bseiso mati di tempat kejadian.
Malam tadi, di depan Hotel Meridian,
Atef Bseiso ditembak mati
oleh sekumpulan penyerang yang menggunakan alat penyengap.
Tengah hari tadi, Yasser Arafat menuduh Mossad,
perkhidmatan perisikan Israel, sebagai dalang.
Sumber dari Israel dan Palestin mengesahkan
bahawa Atef Bseiso ialah salah seorang perancang
serangan Sukan Olimpik Munich 1972
yang mengorbankan 11 orang atlet Israel.
Atef Bseiso ialah salah seorang pemimpin tertinggi PLO.
Persoalannya, siapa yang ada motif untuk bunuh dia?
Pembunuhan itu hasil risikan tanpa henti selama 20 tahun.
Dua puluh tahun kejituan dan kesungguhan.
Ini satu mesej yang jelas kepada semua individu di luar sana
yang merancang untuk mengancam Israel.
Itulah objektif tindak balas Israel terhadap tragedi Munich.
Beberapa tahun lepas, saya ke Connolly 31, Munich,
penginapan delegasi atlet Israel semasa Sukan Olimpik 1972.
Lutut saya longlai apabila berdiri di depan blok penginapan itu.
Susah nak gambarkan perasaannya kerana sejarah hitam yang berlaku di situ.
Tragedi itu akan menghantui ingatan rakyat Israel sampai bila-bila.
Selepas Abu Hassan Salameh dibunuh,
hubungan sulit Palestin dan Amerika Syarikat terputus.
Hubungan sulit itu terputus
sehinggalah ia diperbaharui pada 1988
semasa Setiausaha Amerika Syarikat, George Shultz, beritahu Yasser Arafat
sekiranya Palestin menolak keganasan,
Amerika Syarikat sedia berunding dengan Palestin.
Ini perjanjian pertama yang ditandatangani antara Palestin dan Israel.
Di Jerusalem, Perdana Menteri Yitzhak Rabin,
membaca surat daripada pengerusi PLO, Yasser Arafat,
sekali gus meruntuhkan tembok yang selama ini
memisahkan kedua-dua negara.
Perjanjian dua hala ditandatangani.
Perjanjian Oslo yang ditandatangani di Washington pada Ogos 1993
membuka lembaran baharu antara Israel dan Palestin.
Ia turut membuahkan harapan sulung
perjanjian damai terakhir antara kedua-dua pihak.
Hari ini, kepimpinan Israel dan Pertubuhan Pembebasan Palestin
akan menandatangani pengisytiharan kerajaan sendiri sementara.
Ini merupakan usaha perdamaian
antara dua pihak yang cukup memahami keperitan hidup dalam buangan.
Cukuplah air mata dan darah yang tumpah! Cukup!
Yang ajaibnya, 23 tahun selepas abang saya dibunuh,
UNESCO tiba-tiba telefon. "Boleh bantu kami?
Malam ini ulang tahun pertama Perjanjian Oslo."
Saya terus kumpulkan ahli kugiran serta juruteknik kami
dan terbang ke Oslo.
Kami buat persembahan di depan orang ramai,
termasuklah Shimon Peres dan Yasser Arafat.
Mereka tak kenal saya.
Secara harfiahnya, saya buat persembahan
di depan orang-orang yang terlibat
dalam pembunuhan abang saya.
Shimon Peres mewakili Israel dan Arafat mewakili Palestin.
Selepas konsert itu, Shimon Peres dan Arafat naik ke pentas
dan bersalaman dengan kami.
Saya rasa itulah takdir.
Saya maafkan mereka kerana kemaafanlah yang bantu kami bangkit
dan bina hidup baharu. Sejujurnya, kami sangat terharu.
Pada 9 Mei 1996, saya dilantik sebagai Utusan Khas Keamanan UNESCO.
Saya buat persembahan di Israel dan Palestin.
Saya rasa kami boleh jadi jambatan
yang menyatukan kedua-dua negara.
Saya gelarnya jambatan kemaafan.
DIDEDIKASIKAN KHAS UNTUK 11 ATLET DAN JURULATIH ISRAEL
YANG TERBUNUH DALAM TRAGEDI MUNICH 1972
Terjemahan sari kata oleh Saffura